ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Μαρτίου 1994 για την έγκριση προγραμμάτων εξάλειψης της αναπλάσμωσης και των πιροπλασμώσεων στη Reunion και της καουδρίωσης (cowdriose) καθώς και των πιροπλασμώσεων στη Γουαδελούπη και στη Μαρτινίκα, τα οποία υποβάλλει η Γαλλία, και για τον καθορισμό της οικονομικής συμμετοχής της Κοινότητας (Το κείμενο στη γαλλική γλώσσα είναι το μόνο αυθεντικό) (94/148/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/77/ΕΚ της Επιτροπής (2), και ιδίως το άρθρο 24 παράγραφοι 3 και 4,

Εκτιμώντας:

ότι, βάσει του άρθρου 24 της απόφασης 90/424/ΕΟΚ, προβλέπεται, ιδίως, η δυνατότητα χρηματοδοτικής δράσης της Κοινότητας για την εξάλειψη και την εποπτεία της καουδρίωσης (cowdriose), των πιροπλασμώσεων και της αναπλάσμωσης, οι οποίες μεταδίδονται με vecteurs έντομα στα υπερπόντια γαλλικά διαμερίσματα-

ότι, βάσει της επιστολής της 26ης Ιανουαρίου 1994, η Γαλλία υπέβαλε πρόγραμμα εξάλειψης της αναπλάσμωσης και των πιροπλασμώσεων στη Reunion και πρόγραμμα εξάλειψης της καουδρίωσης και των πιροπλασμώσεων στη Γουαδελούπη και στη Μαρτινίκα-

ότι, μετά από εξέταση, αποδείχθηκε ότι τα προγράμματα αυτά πληρούν όλα τα κοινοτικά κριτήρια σχετικά με την εξάλειψη νόσων, σύμφωνα με την απόφαση 90/638/ΕΟΚ του Συμβουλίου της 27ης Νοεμβρίου 1990 για τον καθορισμό των κοινοτικών κριτηρίων που εφαρμόζονται όσον αφορά τις ενέργειες εξάλειψης και εποπτείας ορισμένων νόσων των ζώων (3), όπως τροποποιήθηκε τελευταία από την οδηγία 92/65/ΕΟΚ (4)-

ότι η οικονομική συμμετοχή της Κοινότητας θα χορηγηθεί εφόσον πραγματοποιηθούν οι προβλεπόμενες ενέργειες και οι αρχές υποβάλουν όλες τις απαραίτητες πληροφορίες- ότι κρίνεται σκόπιμος ο καθορισμός της οικονομικής συμμετοχής της Κοινότητας σε 50 % των εξόδων που αναλαμβάνει η Γαλλία-

ότι τα μέτρα της παρούσας απόφασης είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το πρόγραμμα εξάλειψης της αναπλάσμωσης και των πιροπλασμώσεων στη Reunion, το οποίο υποβλήθηκε από τη Γαλλία, εγκρίνεται για περίοδο ενός έτους. Τα βασικά στοιχεία αυτού του προγράμματος εμφαίνονται στο παράρτημα Ι.

2. Το πρόγραμμα εξάλειψης της καουδρίωσης και των πιροπλασμώσεων στη Γουαδελούπη και στη Μαρτινίκα, το οποίο υποβλήθηκε από τη Γαλλία, εγκρίνεται για περίοδο ενός έτους. Τα βασικά στοιχεία αυτού του προγράμματος εμφαίνονται στο παράρτημα ΙΙ.

Άρθρο 2

Η Γαλλία θέτει σε ισχύ την 1η Απριλίου 1994 τις αναγκαίες νομοθετικές, ρυθμιστικές και διοικητικές διατάξεις για την υλοποίηση των προγραμμάτων που προβλέπονται στο άρθρο 1.

Άρθρο 3

1. Η οικονομική συμμετοχή της Κοινότητας καθορίζεται σε 50 % των δαπανών των προγραμμάτων, με ανώτατο όριο:

- 255 000 Ecu ανά πρόγραμμα προβλεπόμενο σύμφωνα με το άρθρο 1 παράγραφος 1,

- 1 397 000 Ecu ανά πρόγραμμα προβλεπόμενο σύμφωνα με το άρθρο 1 παράγραφος 2.

2. Η οικονομική συμμετοχή της Κοινότητας χορηγείται μετά από:

- τριμηνιαία υποβολή στην Επιτροπή έκθεσης σχετικά με την πρόοδο του κάθε προγράμματος, καθώς και των σχετικών δαπανών,

- υποβολή στην Κοινότητα, το αργότερο την 1η Ιουλίου 1995 τελικής έκθεσης σχετικά με την τεχνική εκτέλεση του κάθε προγράμματος, η οποία συνοδεύεται από δικαιολογητικά έγγραφα που αφορούν τις σχετικές δαπάνες.

3. Η οικονομική συμμετοχή της Κοινότητας χορηγείται σε Ecu με δείκτη που ισχύει την πρώτη εργάσιμη ημέρα του μήνα αίτησης χρηματοδότησης, κατά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα απόφαση απευθύνεται στη Γαλλική Δημοκρατία.

Βρυξέλλες, 8 Μαρτίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 36 της 8. 2. 1994, σ. 15.

(3) ΕΕ αριθ. L 347 της 12. 12. 1990, σ. 27.

(4) ΕΕ αριθ. L 268 της 14. 9. 1992, σ. 54.

ΠΑΡΑΡΤΗΜΑ Ι

ΠΡΟΓΡΑΜΜΑ ΔΡΑΣΗΣ ΓΙΑ ΤΗΝ ΕΞΑΛΕΙΨΗ ΤΗΣ ΑΝΑΠΛΑΣΜΩΣΗΣ ΚΑΙ ΤΩΝ ΠΙΡΟΠΛΑΣΜΩΣΕΩΝ ΣΤΗ REUNION Το πρόγραμμα αυτό περιλαμβάνει τα ακόλουθα στοιχεία:

- ακριβής και γενικευμένη απογραφή του βοείου ζωικού κεφαλαίου,

- χημική καταπολέμηση των μυικών (stomoxes) και των κροτώνων,

- χημική καταπολέμηση με σκοπό την ανάπτυξη και απελευθέρωση των νυμφών των παριστούμενων μυιών,

- έλεγχος και υγειονομική bilan, μαζί με επιδημιολογική εποπτεία των νόσων που μεταδίδονται από τα piqueurs έντομα.

Προβλεπόμενη δαπάνη της δράσης αυτής για τον κοινοτικό προϋπολογισμό: 255 000 Ecu

ΠΑΡΑΡΤΗΜΑ ΙΙ

ΠΡΟΓΡΑΜΜΑ ΔΡΑΣΗΣ ΓΙΑ ΤΗΝ ΕΞΑΛΕΙΨΗ ΤΗΣ ΚΑΟΥΔΡΙΩΣΗΣ ΚΑΙ ΤΩΝ ΠΙΡΟΠΛΑΣΜΩΣΕΩΝ ΣΤΗ ΓΟΥΑΔΕΛΟΥΠΗ ΚΑΙ ΤΗ ΜΑΡΤΙΝΙΚΑ Το πρόγραμμα αυτό περιλαμβάνει τα ακόλουθα στοιχεία:

- ακριβής και γενικευμένη απογραφή του ζωικού κεφαλαίου,

- χημική καταπολέμηση των κροτώνων.

Προβλεπόμενη δαπάνη της δράσης αυτής για τον κοινοτικό προϋπολογισμό: 1 397 000 Ecu